Tværgående proces for uddannelsesevaluering af Master i it

Denne proces er et tillæg til samarbejdsaftale dateret 27. oktober 2005 indgået mellem Aarhus Universitet, Aalborg Universitet og Syddansk Universitet om uddannelsen Master i it. Processen udfolder, hvordan det sikres, at det samlede udbud af fagpakker har relevans, sammenhæng og kvalitet.

Indhold

[Indledning 1](#_Toc453077443)

[Ansvar for uddannelsen 1](#_Toc453077444)

[Årlig status på kvalitetsarbejdet 2](#_Toc453077445)

[Uddannelsesevaluering hvert fjerde år 2](#_Toc453077446)

[Proces 2](#_Toc453077447)

[Indhold i evalueringen 3](#_Toc453077448)

[Roller og ansvar 4](#_Toc453077449)

# Indledning

Der gennemføres en samlet uddannelsesevaluering på Master i it hvert fjerde år, og der gennemføres årligt status med opfølgning på uddannelsesevalueringen og på det kvalitetsarbejde, der foregår på de samarbejdende universiteter.

Formålet med processen er at sætte fokus på udvikling af kvalitet og relevans af den samlede uddannelse på tværs af de udbydende universiteter og på tværs af linjer.

Den samlede uddannelsesevaluering bygger på og supplerer de samarbejdende universiteters kvalitetsarbejde og uddannelsesevalueringer, og målet er:

* at den enkelte udbyder af uddannelsen kan fokusere på kvaliteten af egne fag
* at den udbyder, der skal udstede masterbevis, gennem denne proces kan forsikre sig om, at fag udbudt af andre udbydere har en tilstrækkelig kvalitet
* at den samlede uddannelse videreudvikles og lever op til krav om kvalitet og relevans.

Evalueringen udføres i koordinationsudvalgene på baggrund af eksisterende data samlet fra de enkelte universiteter og evt. supplerende fælles data indsamlet ved hjælp af It-vest.

# Ansvar for uddannelsen

Hver linje er forankret i et eller flere studienævn på de universiteter, der udbyder linjen.

Det enkelte universitet og ethvert studienævn, der dimitterer studerende fra uddannelsen, har overfor de studerende ansvaret for den samlede uddannelse. Det betyder at:

* Den samlede studieordning godkendes i enslydende form af alle involverede studienævn.
* Det studienævn, der udbyder en fagpakke, har ansvar for udbud af fagpakken, tilrettelæggelse og gennemførelse af undervisning, eksamen og undervisningsevaluering.
* Det universitet, der udsteder masterbevis, har ansvaret for kvaliteten af den studerendes samlede uddannelsesforløb.
* Det studienævn, der udbyder uddannelsen gennemfører og evaluerer egne dele af uddannelsen i overensstemmelse med universitetets kvalitetsstyringssystem. Uddannelsesevalueringen i det enkelte studienævn har til formål at sikre kvaliteten af den enkelte fagpakke og af de uddannelsesforløb, der har været afsluttet ved dette studienævn.
* Studienævnet har ansvaret for at sikre, at de fag, der udbydes af studienævnet i henhold til uddannelsens fælles studieordning, lever op til studieordningen, til gældende bekendtgørelser og til kvalitetskrav aftalt mellem de udbydende universiteter.

# Årlig status på kvalitetsarbejdet

Alle de involverede universiteter har et kvalitetsstyringssystem med årlig opfølgning på uddannelseskvalitet. Der sendes en kopi af konklusion og handlingsplan af tværgående interesse til It-vest. It-vest udarbejder en tværgående opsamling og tager initiativ, hvis der er behov for tværgående handling – f.eks. hvis aktionspunkterne kræver involvering af flere universiteter.

# Uddannelsesevaluering hvert fjerde år

Hvert fjerde år gennemføres en samlet tværgående uddannelsesevaluering på tværs af linjer, studienævn og universiteter. Formålet med den samlede uddannelsesevaluering er at sikre, at uddannelsen fremtræder som en sammenhængende uddannelse for de studerende, at udbuddet af fag er relevant og tilstrækkeligt, at de studerende får det forventede udbytte, og at uddannelsen som helhed lever op til studieordning og kvalitetskrav for en masteruddannelse.

## Proces

Processen bygger på de seneste uddannelsesevalueringer, uddannelsesberetninger, status og aktionspunkter fra de involverede udbydere, og forløber i tre faser: Forberedelse, evaluering og opfølgning.

Forberedelse:

* It-vest igangsætter processen
* It-vest aftaler den samlede proces med koordinationsudvalgene
* Det aftales, hvem der i øvrigt skal inddrages fra udbyderne
* It-vest styregruppen inddrages i processen som repræsentanter for aftagerne.

Evaluering

* It-vest indsamler data fra universiteterne (bl.a. seneste evalueringer, status og aktionspunkter)
* Universiteternes data suppleres efter behov
* Der udarbejdes et samlet notat med fokus på udvikling af kvalitet og relevans af uddannelsen.
* Notatet godkendes af koordinationsudvalgene

Rapporten behandles af udbyderne, og der skabes enighed om konklusioner og aktionspunkter. Eventuelle uenigheder behandles i It-vest styregruppen.

Opfølgning

* De enkelte udbydere af uddannelsen sikrer, at egne aktionspunkter gennemføres
* It-vest styregruppen sikrer, at tværgående aktionspunkter gennemføres
* Der gennemføres en årlig opfølgning

## Indhold i evalueringen

Evalueringen omfatter som minimum:

* Opsamling på nøgletal og indikatorer fra universiteterne baseret på universiteternes kvalitetspolitik på efter-og videreuddannelsesområdet.
* Opsummering af universiteternes eventuelle kvalitetstiltag i forbindelse med uddannelsen.
* Forslag til forbedringer
	+ fra universiteterne
	+ fra studerende
	+ fra dimittender
	+ fra aftagerpanel – It-vest styregruppe
* Identificerede forbedringspotentialer eller opmærksomhedsområder (opdelt på linjer og fælles)
* Aktionspunkter til de involverede studienævn (opdelt på linjer og fælles)
* Handlingsplan

## Roller og ansvar

|  |  |  |  |
| --- | --- | --- | --- |
| Rolle | Forberedelse | Evaluering | Opfølgning |
| Studieledere | Koordinerer med repræsentanter i koordinationsudvalgFremskaffer data, tidligere uddannelsesevalueringer og aktionspunkter til evalueringenPræciserer udbyders kvalitetspolitik | Godkender konklusioner i den endelige rapport | Har ansvaret for at sikre, at aktionspunkter og handlingsplaner gennemføres |
| Studienævn, der udbyder fag på uddannelsen | Fremskaffer undervisningsevalueringer | Diskuterer og kommer med input til rapport | Gennemfører besluttede aktionspunkter |
| It-vest styregruppen |  | Udfordrer ved at inddrage viden og erfaring fra erhvervslivetTræffer beslutning om fælles aktionspunkter og handlingsplaner | Følger op på handlingsplanHåndterer uenigheder |
| It-vest | Tilrettelægger processen og indkalder til møder | Ansvarlig for at udarbejde rapportenEskalerer uenigheder til relevant niveau | Gennemfører tildelte aktionspunkter |
| Koordinationsudvalg for en linje | Aftaler fokuspunkter for evalueringen | Analyserer kvalitet og relevans med udgangspunkt i de indhentede data og udarbejder forslag til aktionspunkter og handlingsplanSikrer opbakning til beslutninger hos studienævn og studieleder  | Arbejder videre med kvalitetsudvikling |